open-index/open-wikipedia-markdown huggingface dataset:
8407 Houlahan

'*8407 *Houlahan'''* estas asteroido de la asteroida zono, malkovrita la  de la italdevena usona astronomo Paul G. Comba elde la observatorio de Prescott, en Arizono (Usono).

## Nomo 
Ĝi estis nomita en honoro de la usona astronomo kaj komputadisto *Padraig Houlahan''. Li lernis astronomion sed laboris ĉefe kiel sperta komputadisto en diversaj institucioj, laste en la Observatorio Lowell. Kiam la malkovrinto unuafoje provis fari astrometrion per mezuro sur fotografiaj kliŝoj, Houlahan sugestis meti la kliŝojn en ciferecan skanilon kaj mezuri ilin per komputilo. La metodo, kvankam malrapida, donis bonajn rezultojn. Poste Houlahan kaj la malkovrinto, laborante kune, mezuris pli ol 200 kliŝojn, el kiuj 20 kun bildoj de tiu-ĉi asteroido.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1995
Malkuraĝo

[200px|dekstra|eta|La malkuraĝa [leono de *La mirinda sorĉisto de Oz*]]

**Malkuraĝo** estas karaktera kvalito, kiam timo kaj troa memzorgo superas bezonon agi juste kaj etike- ĝi do estas la malo de kuraĝo.

Laŭ multaj militaraj leĝoj, malkuraĝo estas krimo punenda per morto. Plejmulto da kulturoj disdegnas malkuraĝon.

## Ampleksa senco 
Malkuraĝo, en ampleksa senco, inkluzivas:
# Rifuzo klopodi por helpi danĝeratan personon, kiam oni povas;
# Rifuzo batali kontraŭ egala forto;
# Profitado de avantaĝo super sendefenda aŭ multe malpli potenca persono por efektivigi proprajn motivojn, celojn, dezirojn ktp.

## Vidu ankaŭ 
* Timo

Kategorio:Etiko
Kategorio:Filozofio
Kategorio:Psikologio
János Kun

**János KUN** estis rumania hungara ekonomikisto. Li naskiĝis en Temeŝvaro la 7-an de septembro 1912 kaj mortis ?. Li estis la pli juna frato de Endre Kun.
## Kariero
János Kun akiris jurdoktortitolon en Parizo (1933). Li debutis kiel advokato en sia naskiĝurbo (1934-46), dume de 1940 li estis sub malpermeso laŭ la kontraŭjudaj leĝoj, en 1941-42 li suferis en laborkampo. De 1946 li estis ĉefoficisto en Ministerio pri Eksteraj Aferoj en Bukareŝto. Li estis dufoje gvidanto de Rumana Komerca Delegitejo de Moskvo (1947-51 kaj 1954-58). Li akiris en Moskvo doktortitolon ankaŭ pri ekonomiko. Li estis raportisto el Parizo  de *Temesvári Hírlap*, pli poste de *6 Órai Újság*. De 1984 li estis esploristo en universitato de Haifa.

## Pli gravaj artikoloj en Korunk
*Külkereskedelmünk jelentősége (1965/7-8); A termelőerők területi elosztása (1966/11); Modern keresletkutatás (1967/4); Világkereskedelem és az új nemzetközi gazdasági rend (1978/4). 
## Libro
**Economia mondială: Orizont 2000*, kunulaŭtoro (1980).

## Fonto
*RMIL  

Kategorio:Rumanujaj hungaraj ekonomikistoj
Júlia Dávid

**Júlia DÁVID** estas rumania hungara industriartistino. Ŝi naskiĝis en Târgu Mureș la 21-an de decembro 1961. Ŝi loĝas en Szeged (Hungarujo).

## Kariero
Júlia Dávid pristudis industriarton en Arta Ĉeflernejo de Kluĵo inter 1981 kaj 1985.

## Individuaj ekpozocioj
*1988, 2003 Budapest; 
*1993, 1999 Istanbulo;
*1996, 1997, 1998 Târgu Mureș;
*2002  Hódmezővásárhely;
*2003, 2004, 2005 Szeged;
*2007 Salonta;
*2007 Reghin;
*2008 Gödöllő;
*2009 Mórahalom.

## Fontoj
*Aŭtobiografio
**Erdélyi magyar ki kicsoda*, 2010.

## Eksteraj ligiloj
*Intervjuo
*Intervjuo

Kategorio:Rumanujaj hungaraj industriartistoj
Naĝejpaŝo

La **naĝejpaŝo** () estas la speciala maniero de paŝado, kiun esperantisto Theo Thijssen nederlandlingve priskribas en sia libro *Kees de Jongen* (Kornelio la Knabo). Ankaŭ artisto Boudewijn de Groot faris kanton kun la titolo *Zwembadpas*.

La vorto temas pri maniero por rapide piede translokiĝi ĉe kio la arto estas paŝadi kiel oni preskaŭ falas antaŭen, dum oni daŭre svingas la brakojn de dekstre al maldekstre kaj reen.

La naĝejpaŝo estas nocio en la nederlanda literaturo. Tiel ekzistas konkurso *naĝejpaŝado*, ĝi estas kelkfoje uzata en poemoj, kaj Freek de Jonge eĉ verkis kanzonon pri ĝi.

## Eksteraj ligiloj 
* La naĝejpaŝo dum la filmado de la libro *Kees de Jongen*

Kategorio:Literaturo de Nederlando
Kategorio:Marŝado
8420 Angrogna

'*8420 *Angrogna''''' estas asteroido de la asteroida zono, malkovrita la  de la italdevena usona astronomo Paul G. Comba elde la observatorio de Prescott, en Arizono (Usono).

## Nomo 
Ĝi ŝuldas sian nomon al la itala komunumo Angrogna en Piemonto, kie la patraj prapatroj de la malkovrinto naskiĝis kaj vivis de almenaŭ ses generacioj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1996
Francisco de Figueroa

**Francisco de Figueroa** aŭ en Esperanto **Francisko de Figeroa**, nomata "el Divino" (la dia) (Alcalá de Henares, *ĉ.* 1530 - samloke., *ĉ.*1588), estis poeto hispana de la Renesanco.eta|*Obras de Francisco de Figueroa* (Luis Tribaldos de Toledo, 1625).
eta|*Poesías de Francisco de Figueroa* (Ramón Fernández, 1785).

## Biografio 
Estis en Italio kiel soldato kaj, regis la toskanan lingvon kiel propra, verkis poezion kaj en itala kaj en hispana kaj faris studojn universitatajn en Italio. Servis al nombraj hispanaj diplomatoj, ekzemple al la hispana ambasadoro en Francio, Perrenot de Granvela (1559-61); al Antonio Pimentel de Herrera, sesa grafo de Benavente kaj vicreĝo de Valencio (ĉ. 1567) kaj al Karlo de Aragono kaj Tagliavia, unua duko de Novtero kaj princo de Castelvetrano (1578-79). En 1579 li veturis tra Flandrio kun tiu laste menciita. Li veturis ankaŭ tra Francio, Germanio kaj Valencilando. Ŝajne li estis membro de akademioj de Napolo, Romo, Bolonjo kaj Sieno kaj estis *contino* (kortegano) de la reĝo Filipo la 2-a ekde 1561, kaj loĝis en la Kortego kaj en Alcalá, kien li fine retiriĝis, kun sia edzino, María de Vargas, kuo kiu li estis edziĝinta en 1575. Li rilatis kun la plej gravaj poetoj kaj verkistoj siatempe, kiaj Pedro Laínez kaj Miguel de Cervantes. La humanisto Luis Tribaldos de Toledo eldonis lian verkon en 1625 en Lisbono, kaj savis ĝin el pereo, ĉar laŭ la legendo transmitita de Tribaldos, Figueroa, kial alia Virgilo, ordonis bruligi ĝin tuj antaŭ sia morto.

La poezia vojo de Figueroa estas tre persona, spite la inspirado el la tradicio stilnovista kaj petrarkista kaj ties sekvo garcilasa.

Kategorio:Hispanaj poetoj
Kategorio:Renesanco
Sinagogo malgranda de Erfurto

eta|Kleine Synagoge Erfurt 
La **Sinagogo malgranda** de Erfurto (germane: *Kleine Synagoge*), situanta en la urbokerno, nombriĝas al la multnombraj spuroj de juda vivo en la ĉefurbo turingia.

## Funkcio kiel sinagogo ĝis la vendo 
Kiam la komencon de la 19-a jarcento denove judoj setlis en Erfurto, privata loĝdomo servis kiel sinagogo. Samloke en 1840 oni starigis la Malgrandan sinagogon kiel la unuan judan preĝlokon post preskaŭ 500 jaroj; ĝi estis konsekrita fare de rabeno Philippson en la 10-a de julio. La klasikisma duetaĝa ejo kun grandaj arkoformaj fenestroj sur la fasado havis preĝadlokon (kun porvirina galerio), mikveon subetaĝe kaj loĝejojn por la administrantoj. Pro la kresko de la komunumo estis konstruita la Granda sinagogo ekster la urbokerno. La jam ne funkcianta domo en la centro estis vendita al la komercisto C.C. Römpler en 1885, kiu uzis la ejon kiel deponejon por bareloj kaj fabrikon de vinagraj substancoj kaj alkoholaĵoj.

## Dum la du militoj 
Post kiam la urbo iĝis posedanto de la ejo, fariĝis loĝejoj en 1918. Danke al tiaj ŝanĝoj la sinagogo ne plu identiĝis kiel sinagogo. Tio malhelpis ĝian malkonstruon dum la Tria Regno. Ĝis 1993 fakte troviĝis tie loĝejoj.

## Remalkovro 
Dum la GDR-tempo la ejo ege estis neglektata kaj oni apenaŭ konis la historion de la loko. Komence je la fino de la 1980-aj jaroj, homoj ekinteresiĝis pri la domo. Samtempe oni cerbumis pri ĝia estonta utiligo. En 1992 estis deklarata la domo monumento protektinda kaj prezentiĝis la unua plano aranĝi tie renkontiĝcentron. Dum la restaŭradlaboroj sekvintaj oni strebis refari la originalan aspekton.

## Remalfermo 
En la 9-a de novembro 1998 solene kaj ceremonie remalfermiĝis la sinagogo. Tie ĉi nuntempe okazas prelegoj, paroladoj, koncertoj kaj kongresetoj. Celo estas i.a. malaltigi la barilon al la juda kulturo per lernigo de judaj tradicioj, historio kaj religio al nejudoj. Sekve la iama sinagogo aktive kontribuas al la tolerema kuna ekzisto de diversaj kulturoj kaj religioj en Turingio.

## Vidu ankaŭ 
* Sinagogo malnova de Erfurto
* Mikveo mezepoka de Erfurto

## Eksteraj ligiloj 
* Pri la eksa sinagogo sur la retpaĝaro de "Juda vivo en Erfurto".
* [Informoj en la malnovgreka](https://incubator.wikimedia.org/wiki/Wp/grc/Μικρὰ_συναγωγὴ_(Ἐρφούρτη))

Malgranda
Erfurto, Sinagogo malgranda de
Alcatraz

eta|280px|Alkatrazo mateniĝe, el oriento.
**Alcatraz** aŭ **Alkatrazo** esperante**,** estas insulo situanta en la Golfo de San-Francisko, 2.4&nbsp;km el San-Francisko, Kalifornio, Usono. Ofte aludita simple kiel "**The Rock** (la roko)," tiu malgranda insulo estis aranĝita por enhavi lumturon, militistan fortikaĵon, militistan prizonon (1868), kaj federalan prizonon el 1933 ĝis 1963. Ekde novembro 1969, la insulo estis okupita dum pli ol 19 monatoj de grupo de indiĝenoj el San-Francisko kiu estis parto de ondo de indiĝena aktivismo kiu okazis tra la tuta lando per publikaj protestoj dum la 1970-aj jaroj. En 1972 Alkatrazo iĝis nacia distrareo kaj ricevis deklaron kiel Nacia Historia Objekto en 1986.

Ties koordinatoj estas 37°49′36″N 122°25′24″W kaj ties areo estas 8.9 ha.

## Notoj 
Kategorio:Geografio de Usono
Kategorio:Geografio de Kalifornio
Kategorio:Malliberejoj en Usono
Oxford English Dictionary

La ***Oxford English Dictionary*** (oksforda angla vortaro, ***OED***), publikita de Oxford University Press, estas la plej granda brita vortaro de la angla lingvo. Tiu laboro ekis per la vortaro de 1857 sed nur en 1884 oni komencis publikigi ĝin, per seriaj kajeroj kies laboro pluis laŭ la projekto sub la nomo *A New English Dictionary on Historical Principles; Founded Mainly on the Materials Collected by The Philological Society*. En 1895, la titolo *The Oxford English Dictionary* (*OED*) estis uzata la unuan fojon neoficiale sur la kovrilpaĝoj de la serio kaj en 1928 la tuta vortaro estis republikita en dek binditaj volumoj. En 1933, ĝi tute anstataŭis la malnovan nomon en represado kiel dekdu volumoj kun unu volumo suplementa,

En 2019 estis finita la filmo “La profesoro kaj la frenezulo” (The Professor and the Madman), dediĉita al la apero de la vortaro. La verko ankaŭ iel modelis por Oxford Latin Dictionary de 1982.

## Referencoj 
## Eksteraj ligiloj 
*  *(pri la filmo, dediĉita al la apero de la vortaro)*

Kategorio:Vortaroj
Kategorio:Angla lingvo
Kategorio:Oksfordo
8408 Strom

'*8408 *Strom'''* estas asteroido de la asteroida zono, malkovrita la  elde la Nacia Observatorio de Kitt Peak (Usono) en la kadro de la projekto *Spacewatch*.

## Nomo 
Ĝi estis nomita en honoro de la usona geologo *Robert G. Strom*. Ĉe la *Lunar and Planetary Laboratory'', li studis la  sur la  kaj ties satelitoj. Li partoprenis al loĝataj kaj neloĝataj esploraj flugoj en la sunsistemo, li serĉis pruvojn de estintaj oceanoj kaj glacitavoloj sur Marso.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Spacewatch
Kategorio:Astronomiaj objektoj malkovritaj en 1995
Pri Landnomoj – La sistemo de Dro Zamenhof. Rimarkoj pri la Propraj Nomoj en Esperanto kaj ilia transskribo

***Pri Landnomoj – La sistemo de Dro Zamenhof. Rimarkoj pri la Propraj Nomoj en Esperanto kaj ilia transskribo*** , estas libreto verkita de Théophile Cart kaj eldonita de Esperantista Voĉo el Jaslo, Polujo. La eldono datiĝas de 1927. La verko estis dediĉata al Hans Jakob.

## Recenzoj 
## Bildaro 

Dosiero:1927 Landnomoj 01.jpg
Dosiero:1927 Landnomoj 03.jpg
Dosiero:1927 Landnomoj 04-05.jpg
Dosiero:1927 Landnomoj 06-07.jpg
Dosiero:1927 Landnomoj 08-09.jpg
Dosiero:1927 Landnomoj 10-11.jpg
Dosiero:1927 Landnomoj 12-13.jpg
Dosiero:1927 Landnomoj 14-15.jpg
Dosiero:1927 Landnomoj 16.jpg
Dosiero:1928 revuo Esperanto 6-126.jpeg|Revuo *Esperanto*, junio 1928, paĝo 126.

## Vidu ankaŭ 
* *Aktoj de la Akademio 1963-1967*
* *Eigennamen in Esperanto*
* *Landnomoj en Esperanto*
* Postafiksoj en Esperanto
* *Propraj nomoj en Esperanto*
* *Rusoj loĝas en Rusujo*
* *Skribado kaj Prononcado de la Personaj kaj Lokaj Nomoj*
* Auld, William 1976 : Pri la transskribo de propraj nomoj, unuavice en literaturaj kuntekstoj, en *Facetoj de Esperanto*, Brita Esperanto-Asocio, pp. 39-48.

## Referencoj 
## Eksteraj ligiloj 
* Konsiloj Akademio de Esperanto.
* Akademio de Esperanto : Oficiala Informo 2013.
* Katalogo de Biblioteko Hippolyte Sebert
* Katalogo de CDELI
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo de Kataluna Esperanto-Asocio
* Katalogo de  Nacia Biblioteko de Esperanto

Kategorio:Gramatiko de Esperanto
Kategorio:Landnomoj
Kategorio:Propraj nomoj
Kategorio:Loknomoj en Esperanto
Kategorio:Antverpena Lingvo-libraro
Kategorio:Katalogo de Biblioteko Hippolyte Sebert
Kategorio:Katalogo de CDELI
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
Kategorio:Katalogo de Nacia Biblioteko de Esperanto
Fipoeto

[300px|eta|*Poètes maudits* [Paul Verlaine (maldekstre) kaj Arthur Rimbaud (dua maldekstre) pentritaj en 1872 fare de Henri Fantin-Latour.]]
**Fipoeto** estas la vorto en Esperanto por la koncepto kiu en multaj lingvoj aperas per la francaj vortoj *poète maudit* (pɔɛt modi, *fia poeto*) kio estas poeto kiu vivas vivon for aŭ kontraŭ socio. Troa uzado de drogoj kaj alkoholo, frenezo, krimo, violento, kaj ĝenerale iu ajn socia *peko*, ofte rezulte en frua morto, estas tipaj elementoj de la biografio de *poète maudit*.

La unua fipoeto, kaj ties prototipo, estis François Villon (1431 - ĉ. 1474) sed la esprimo ne estis stampita ĝis la komenco de la 19a jarcento fare de Alfred de Vigny en sia teatraĵo de 1832 nome *Stello*, kie li nomas la poeton "la race toujours maudite par les puissants de la terre" (la raso ĉiam malbenita fare de ĉiuj povuloj de la tero). Charles Baudelaire, Paul Verlaine kaj Arthur Rimbaud estas konsiderataj tipaj ekzemploj. Lautréamont aŭ Alice de Chambrier estas ankaŭ konsiderataj *poètes maudits*.

La termino venis al pli ampleksa uzado ekde la antologio de Verlaine. Origine ĝi estis uzata ĝuste por la verkistoj de lia libro (vidu sube), sed poste ĝi iĝis nomo por verkistoj (aŭ eĉ artistoj ĝenerale) kies vivoj kaj arto estas for aŭ kontraŭ ties socio. Ekzemple, la poeto kaj eldonisto Pierre Seghers publikis antologion "''Poètes maudits d'aujourd'hui: 1946-1970*" (*Nunaj fipoetoj*) en Parizo en 1972, kolektante aŭtorojn kiaj Antonin Artaud, Jean-Pierre Duprey kaj 10 aliaj, kelkaj el kiuj (kia Artaud) iĝis tre famaj postmorte.

La termino en sia franclingva maniero estas uzata ankaŭ for de Francio. Kaj same por la koncepto kiaj ĉe la ĉeĥa poeto Karel Hynek Mácha, la pola poeto Rafał Wojaczek kaj la itala poeto Salvatore Toma; Wojaczek kaj Toma memmortiĝis je frua aĝo. Ĉe la fako de kinkritikaro, Jean-Luc Godard diris pri Alfred Hitchcock: "Li estis la ununura *poète maudit* kiu trafis enorman sukceson."

## La verko *Les poètes maudits'' 
**Les poètes maudits** estas verko de Paul Verlaine kiu estis publikita en 1884. Temas pri omaĝo al Tristan Corbière, Arthur Rimbaud, Stéphane Mallarmé, Marceline Desbordes-Valmore, Villiers de l'Isle-Adam kaj **Pauvre Lelian** (la propra Paul Verlaine).

## Bildaro 

Image:Francois Villon 1489.jpg|Gravuraĵo reprezentanta François Villon en la eldono de 1489 de *Grand Testament de Maistre François Villon*.
File:Charles Baudelaire 1855 Nadar.jpg|Portreto de Charles Baudelaire fare de Nadar.
File:Carjat Arthur Rimbaud 1872 n2.jpg|Arthur Rimbaud je aĝo de deksep fare de Étienne Carjat ĉ. 1872
File:Lautreamont1.jpg|Grafo Lautréamont fare de Jacques Lefrère.

## Eksteraj ligiloj 
* Verkaro de Verlaine en franca (pdf)
* Poètes maudits des littératures

Kategorio:Francaj poetoj
8409 Valentaugustus

'*8409 *Valentaugustus'''* estas asteroido de la ekstera asteroida zono.

## Malkovro 
Ĝi estis malkovrita la  fare de teamo estrita de la usona astronomo Robert Weber elde Socorro (Nov-Meksiko, Usono).

## Orbito 
La granda duonakso de ĝia orbito: 3,2065035  (en la epoko: ), metas ĝin 972&nbsp;910&nbsp;km trans la konvencia limo de 3,2 AU inter la meza kaj la ekstera asteroida zono.

## Nomo 
Ĝi estis nomita en memoro de *Valentin Augustus Weber'' (1867–1940), avo de Robert Weber. Naskiĝinta en Germanio, li migris en Usonon en 1889, kie li faris vitralojn por katedraloj kaj meblojn el mahagono por siaj amikoj kaj najbaroj en Broklino.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert Weber
Kategorio:Astronomiaj objektoj malkovritaj en 1995
8405 Asbolo

**8405 Asbolo** estas sufiĉe granda asteroido de la klaso de la Centaŭroj, objektoj de la ekstera regiono de la Sunsistemo.

## Malkovro 
Ĝi estis malkovrita la  de la usonaj astronomoj James V. Scotti kaj R. Jedicke elde la Nacia Observatorio de Kitt Peak (Usono) en la kadro de la projekto *Spacewatch*.

## Nomo 
Ĝi ricevis la nomon de la mita centaŭro Asbolo (greke *Ἄσβολος*: "Fulgo").

## Ecoj 
Observoj per la kosmoteleskopo Spitzer en 2007 permesis kalkuli ĝian diametro je ĉirkaŭ 84 ± 8&nbsp;km.

Nenia distingiva bildo de ĝi estis farita sed, en 1998, spektroskopia studo de ĝia
komponiĝo per la kosmoteleskopo Hubble montris sur ĝia surfaco helan makulon, opiniita esti freŝa alfrapa kratero, aĝa de malpli ol 10 milionoj da jaroj. La Centaŭroj estas ĝenerale malhelaj, ĉar iliaj glaciaj surfacoj estas nigrigitaj pro la tolino kreita de longa ekspono al sunradiado kaj la suna vento. Tamen, freŝa kratero montras pli reflektan glacion el sub la surfaco, kaj estas tio, kion Hubble malkovris sur Asbolo.

## Orbito 
Asbolo havas vastan, discentran kaj klinatan orbito, simala al tiu de kometo. Ĝia perihelio situiĝas pli malproksime ol la orbito de Jupitero, kaj ĝia aphelio, kun
4,376 miliardoj da km, preskaŭ atingas la orbiton de Neptuno, sed ĝia orbita klinangulo tenas Asbolon malproksime de Neptuno.

Asbolo pasis ĉe sia perihelio la , kaj ĝi trakuras sian orbiton en 76 jaroj kaj 168 tagoj.

La Centaŭroj havas mallongajn dinamikajn vivojn pro perturboj de la gigantaj planedoj. Asbolo estas estimita havi orbitan "" de ĉirkaŭ 860&nbsp;000 jaroj

Asbolo estas nuntempe klasifikita kiel *centaŭro SN*, tie estas, ke oni konsideras, ke Saturno regas ĝian perihelion kaj Neptuno regas ĝian aphelion. Asbolo aktuale havas perihelion de 6,8 AU, kaj pro tio estas influita de Jupitero. Centaŭroj kun perihelio malpli ol 6,6 AU estas tre forte influitaj de Jupitero kaj klasifikataj kiel havante perihelion sub la kontrolo de Jupitero. En ĉirkaŭ dek mil jaroj, komputadaj "klonoj" (t.e. komputadaj simuloj kun malgrandaj varioj en la komencaj datumoj) de la orbito de Asbolo sugestas ke ties perihelio pasus sub la rego de Jupitero.

Antaŭkalkuli la orbiton kaj lokalizon de Asbolo en estonteco de kelkaj mil jaroj estas malfacila pro eraroj en la konata orbito, tiuj eraroj pligrandiĝos pro la altiro fare de la gasgigantoj. Aliaj perturboj povos rezulti de kometecaj gasaj elĵetoj aŭ diseriĝo. Kompare al centaŭro 7066 Neso, Asbolo havas nuntempe multe pli ĥaosan orbiton.

## Notoj kaj referencoj 
## Eksteraj ligiloj 
* 
* 
* 

Kategorio:Centaŭroj (asteroidoj)
Kategorio:Saturnrenkontaj asteroidoj
Kategorio:Uranorenkontaj asteroidoj
Kategorio:Neptunrenkontaj asteroidoj
Kategorio:Malkovrita de Spacewatch
Kategorio:Astronomiaj objektoj malkovritaj en 1995
19-a Kolombia Kongreso de Esperanto

La **19-a Kolombia Kongreso de Esperanto** okazis de la 2-a ĝis la 4-a de novembro 2013 en Buga, Valo de Kaŭko (Unu horo for de la departementa ĉefurbo, Kalio). La urbo estis proponita kiel sidejo de la 19-a kongreso dum la antaŭa kongreso, post kelkaj tagoj neniu alia urbo kandidatiĝis kaj do la estraro de Kolombia Esperanto-Ligo akceptis la kandidatiĝon de Buga. La organizanta komitato de la kongreso estas komponita de kelkaj membroj de la tiama estraro kaj lokaj esperantistoj.

## Kongresa retpaĝo 
Paĝo de la kongreso (konservita en Archive.org , la 24-an de oktobro de 2013, originalo jam malaperinta)

## Vidu ankaŭ 
Kolombia Kongreso de Esperanto

## Referencoj 
## Eksteraj ligiloj 
* retpaĝaro de Kolombia Esperanto-Ligo, *esperanto.co* 

Kategorio:Kolombia Kongreso de Esperanto
The Circus

**La Cirko** estas muta filmo de jaro 1928 reĝisorita fare de Charlie Chaplin kune kun Joseph Plunkett (tiu ja ne estis menciita kiel verkisto). En la filmo rolas jenaj stelaj aktoroj: Chaplin, Al Ernest Garcia, Merna Kennedy, Harry Crocker, George Davis kaj Henry Bergman. La cirkestro de malriĉa cirko dungas la rolulon de Ĉarloto ludata de Chaplin kiel klaŭno, sed malkovras ke li povas nur esti amuza pretervole, ne intence.

La produktado de la filmo estis la plej malfacila travivaĵo en la kariero de Chaplin. Multaj problemoj kaj prokrastoj okazis, inkluzive de studiofajro, la morto de la patrino de Chaplin, same kiel la amara eksgeedziĝo de Chaplin de lia dua edzino Lita Grey, kaj la pretendoj de la Interna Impostoficejo pro ŝulditaj impostoj de Chaplin, ĉiuj el kiuj kulminis per bremso de la filmigo dum ok monatoj. La Cirko estis la sepa plej alta profitigita muta filmo en kinhistorio gajnanta pli ol 3.8 milionojn da usonaj dolaroj en 1928.

## Intrigo 
Vagabondo (Chaplin) estas en cirko, kie lin volas kapti policistoj, ĉar ili opinias, ke li estas poŝŝstelisto. Charlie estas dum tiun ĉi kaptado tiom amuza, ke la posedanto de cirko decidas lin dungi. Kiam li ekscias, ke vagabondo ne kapablas mem fari amuzaĵojn, li decidas helpi al la vagabondo. Vagabondo dume enamiĝas en belan akrobatinon, filinon de posedanto de cirko. Ŝajnas, ke ĉio estas sur bona vojo, ĝis kiam aperas rivalo kaj Charlie en tiu momento decidas batali por sia nova amo.

## Rolantoj 
* Charlie Chaplin kiel Vagabondo
* Al Ernest Garcia kiel la posedantino de cirko kaj cirkestro
* Merna Kennedy kiel lia paŝa-filino, rajdanto en cirko
* Harry Crocker kiel Rex, ekvilibristo (ankaŭ grumblema scenejoteknikisto kaj klaŭno)
* George Davis kiel magiisto
* Henry Bergman kiel maljuna klaŭno
* Tiny Sandford kiel la ĉefa posedanto (kiel Stanley J. Sandford)
* John Rand kiel asistanto (ankaŭ klaŭno)
* Steve Murphy kiel poŝŝtelisto

## Notoj 
## Referencoj 
* 
* 

## Plia legaĵo 
* 

## Eksteraj ligiloj 
* 
* *La Cirko*  ĉe la Interreta filma datenbazo
* *La Cirko* ĉe AllRovi

Kategorio:Filmoj aperintaj en 1928
Kategorio:Usonaj komediaj filmoj
Kategorio:Filmoj de Charlie Chaplin
Kategorio:Mutaj filmoj
Kategorio:Usonaj nigrablankaj filmoj
Kategorio:Cirko
Transporta entrepreno de la urbo Brno

eta|Emblemo de Transporta entrepreno de la urbo Brno
**Transporta entrepreno de la urbo Brno** (en la ĉeĥa *Dopravní podnik města Brna* - mallonge *DPMB*) estas transporta kompanio, kiu prizorgas urban transporton en urbo Brno kaj ankaŭ en kelkaj ĉirkaŭaj vilaĝoj. La kompanio estis fondita de urbo Brno (kiu estas unusola posedanto de kompanio) je la 1-a de januaro 1998 kiel akcia kompanio. En jaro 2017 Transporta entrepreno de la urbo Brno trafikas 11 tramajn, 13 trolebusajn kaj 55 urbajn busajn liniojn. Krom tio Transporta entrepreno de la urbo Brno ankaŭ trafikas ŝipojn sur digolago de Brno. En ĉiuj linioj (krom la ŝipaj kaj dum special-eventaj) validas tarifo de Integrita trafika sistemo de la Sudmoravia regiono.

## Referencoj 
## Vidu ankaŭ 
* Tramtransporto en Brno
* Trolebusa transporto en Brno

## Eksteraj ligiloj 
*  (DPMB) (/)

Kategorio:Transporto en Brno
Kategorio:Ĉeĥaj firmaoj
8412 Zhaozhongxian

'*8412 *Zhaozhongxian'''* estas asteroido de la asteroida zono, malkovrita la  en la kadro de la Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

Per ĝia absoluta magnitudo de 15,5, la grandordo de ĝia diametro povas esti taksata inter 2 kaj 5 km.

## Nomo 
Ĝi estis nomita en honoro de la ĉina fizikisto Zhao Zhongxian (ĉine : 赵忠贤, *Zhào Zhōngxián'') de la Ĉina Akademio de Sciencoj. Li faris signifajn kontribuojn al la studo de la superkonduktiveco je altaj temperaturoj kaj gajnis prestiĝajn premiojn, inklude la Eminentan Ŝtatan Premion pri Scienco kaj Teknologio de Ĉinio en 2016.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1996
Kategorio:Malkovrita de SCAP
8423 Makao

**8423 Makao** estas asteroido de la asteroida zono, malkovrita la  en la kadro de la Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

## Nomo 
Ĝi ŝuldas sian nomon al la duoninsulo Makao, iama portugala kolonio, internacia turisma logaĵo kaj haveno de libera komerco. Makao estas fama pro sia mikso da ĉina kaj okcidentlanda kulturoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de SCAP
Kategorio:Astronomiaj objektoj malkovritaj en 1997
Vakajamo

**Vakajamo** ( [ŭakajama-ŝi]) estas urbo en la regiono Kansajo de Japanio. Ĝi estas ĉefurbo de la samnoma gubernio Vakajamo. La urbo situas en la regiono Kansajo (ankaŭ nomata *Kinki*), kaj geografie troveblas en la centro de la insulo Honŝuo, la plej granda el la insuloj de Japanio. Laŭ la stato de  en Vakajamo vivis  sur areo de  kvadrataj kilometroj, kio rezultigas loĝdenson de  loĝantoj/km². En 2004, kiam Sumitomo-Ŝtalo movis multe da sia laboro al Ĉinio kaj la loka ekonomio malfortiĝis, estis ankoraŭ  loĝantoj. La ŝtalaj uzinoj reduktiĝis, kaj parto de la industrio fermis tute en 2004. Tamen ekologie la vivado en la urbo profitis de la reduktiĝo de ŝtalaj uzinoj.

eta|maldekstra|360ra|
eta|maldekstra|360ra| 
eta|maldekstra|360ra|

La teritorio havas komunan limon kun .

Vakajamo okupas 209,20 km², 4% el la tera areo de la gubernio, kaj enhavas 40% el la loĝantaro. La urbo fondiĝis je la . Ĝi situas ĉe la norda limo de la gubernio, apud Osako. La sudo estas plejparte kampara.

La urbon duonigas la rivero Kinokaŭa. En la centro de la urbo estas moderna repliko de kastelo Vakajamo, detruita dum la dua mondmilito kaj rekonstruita sur Monto Torafusu (kies nomo devenas el "tigro sur sia flanko") ene de centra parko. Dum la Edo-periodo, la Kiŝu-Tokugaŭa'j daimioj regis el la kastelo.

## Notoj kaj referencoj 
## Eksteraj ligiloj 
*  ()

Kategorio:Honŝuo
Kategorio:Urboj de Gubernio Vakajamo
Ärztlicher Dolmetscher

***Ärztlicher Dolmetscher*** ("Kuracista interpretisto" aŭ "Kuracista interpretilo"), estas multlingva frazaro verkita de la kuracista paro Gert Hoyer kaj Uta Hoyer el Weida, Turingio, eldonita en 1977 de la eldonejo Johann Ambrosius Barth en Lepsiko kaj republikigita en signife ampleksigita 2-a eldono en 1980 samloke.

La aŭtoroj estas kuracistoj kiuj estis listigantaj 271 numerigitajn frazojn, nome la plej kutimaj el tiuj en la kontakto inter paciento kaj medicina helpanto.

La frazoj estis disponigataj en jenaj lingvoj: angla, araba, bulgara, ĉeĥa, Esperanto, franca, germana, greka, hispana, hungara, itala, pola, rumana, rusa, serbokroata, sveda kaj turka.

La tria eldono, de 2016, ne enhavas la Esperantlingvan version.

## Vidu ankaŭ 
*Fakverko:Medicino

## Referencoj 
## Eksteraj ligiloj 
*  informoj pri la 1-a eldono de 1977 en la katalogo de la Germana Nacia Biblioteko 
*  kaj pri la ampleksigita 2-a eldono de 1980 en la katalogo de la Germana Nacia Biblioteko 
* Katalogo de Heredaĵbiblioteko Hendrik Conscience
* Katalogo "Erfgoedbib" en LibraryThing

Kategorio:Esperanto-libroj aperintaj en 1980
Kategorio:Medicinaj fakverkoj en Esperanto
Kategorio:Germanlingvaj vortaroj
Kategorio:Antverpena Lingvo-libraro
Kategorio:Katalogo de Heredaĵbiblioteko Hendrik Conscience
Peintner

**Peintner** estas familia nomo de jenaj personoj:
* Elmar Peintner (* 1954), aŭstra desegnisto kaj pentristo
* Josef Peintner (1901–1979), aŭstra politikisto (ÖVP)
* Markus Peintner (* 1980), aŭstraer glacihokeisto 
* Max Peintner (* 1937), aŭstra pentristo kaj arĥitekto
Ágost Heller

**Ágost HELLER** [Agoŝt], laŭ hungarlingve kutima nomordo **Heller Ágost** estis hungara fizikisto, profesoro, instruisto, bibliotekisto, membro ordinara de Hungara Scienca Akademio (1893). Lia filo estis Farkas Heller.

Ágost Heller http://mek.oszk.hu/03600/03630/html/h/h08022.htm naskiĝis la  1843 en Pest (urbo). Li mortis la  1902 en Budapeŝto.

## Biografio 
Ágost Heller frekventis teknikuniversitaton en Buda, poste inter 1866-1868 li samloke instruis kiel vicprofesoro. En 1869 li plulernis en Heidelberg. Tie la plej konataj instruistoj estis Gustav Robert Kirchhoff kaj Hermann von Helmholtz. Inter 1870-1898 li instruis fizikon en gimnazio, dume en 1894 li iĝis ĉefbibliotekisto de MTA.

## Verkaro (elekto) 
* *A physika története a XIX. században* (Historio de la fiziko en la 19-a jarcento), (1891)
* *Geschichte der Physik von Aristoteles bis auf die neueste Zeit*, (1882-1884)
* *Az időjárás* (La vetero), (1888)

## Fontoj 
* biografio hungare

Kategorio:Hungaraj fizikistoj
Kategorio:Hungaraj akademianoj
Kategorio:Hungaraj profesoroj
Kategorio:Hungaraj bibliotekistoj
Kategorio:Budapeŝtanoj
Kategorio:Hungaraj instruistoj
Karola L. Szini

**Karola L. SZINI**, Lázár-Szini estis rumania hungara verkistino pri medicinhistorio. Ŝi naskiĝis en Lăzarea la 6-an de januaro 1929 - mortis la 15-a de aprilo 2000. 

## Kariero
Karola L. Szini diplomitiĝis pri hungara lingvo kaj literaturo en Universitato Bolyai de Kluĵo (1952). Ŝi laboris en la  katedro de medicin- kaj farmakologhistorio de OGYI de Târgu Mureș, kie ŝi estis kabinetestro (1957-75), poste ŝi estis ĉefbibliotekistino de la Distrikta Biblioteko ĝis sia pensiuliĝo (1984).

## Ĉefaj studaĵoj
**A magyar orvosi műszókincs fejlődésének kezdetei* (Orvostörténeti Közlemények 1977), 
**Anatómiai és kórtani műszavak belső struktúrája a XVI. századi "Ars medicá"-ban* (NyIrK 1981/2). 

## Fonto
*RMIL  

Kategorio:Rumanujaj hungaraj historiistoj
Digolago de Brno

maldekstra|eta|Digolago de Brno
maldekstra|eta|Vido de la digo
maldekstra|eta|Unu el la ŝipoj sur la rezervujo
[eta|maldekstra|[Artfajraĵo|Artfajraĵaj konkursoj Ignis Brunensis]]
**Digolago de Brno** aŭ **Baraĵlago de Brno**, antaŭe konata kiel la **digolago de Kníničky** (ĉeĥe: *Brněnská přehrada*, en hanteco ankaŭ konata kiel *Prýgl*) estas digolago (baraĵlago) sur rivero Svratka rekte antaŭ urbo Brno. La konstruado de digo ĉe la 56-a rivera kilometro da rivero Svratka, kune kun inundiĝo de valo, kie estis vilaĝo Kníničky, kreis la digolagon de Brno. La digolago ekfunkciis kiel akvorezervujo por Brno, loko por ripozo, kaj ankaŭ kiel fonto de elektra energio.

## Bazaj informoj 
La ideo de kreado de digo ĉe rivero Svratka  estas de komenco de la 20-a jarcento; tamen, ĝia konstruo estis realigita maljam en jaroj 1936-1940-a. La ĉefinvestanto estis la tiama Ministerio de Publika konstruaj laboroj.

La akvostokado komenciĝas sub la digo ĉe la Tejkalův muelejo en Veverská Bítýška kaj entute temas pri preskaŭ 10&nbsp;km al la digo sur la limo de la regionoj Brno-Bystrc kaj Brno-Kníničky. La inundita areo kovras 259 ha. La neaktiva stokado atingas ĝis 7.6 milionojn m³; la rezervospaco estas 10.8 milion m³. La konkreta solida digo estas 7.14 m larĝa en korono kaj 120 m longa. Ĝi leviĝas 23.5 m super la fundo en alteco de 233.72 m.

## Turismo 
Digolago de Brno estas populara feria areo de lokuloj kaj vizitantoj. Ekzistas vastaj arbaroj sur ambaŭ flankoj de la digolago kaj tiel ekzistas ŝancoj ne nur por naĝantoj kaj akvosportoj, sed ankaŭ piedaj promenoj kaj biciklaj ekskursoj. La Veveří Kastelo estas populara celloko por turistoj, ankaŭ. Ĝi pliiĝas super roko proksime al Veverská Bítýška. Ekzistas ponto por biciklantoj kaj piedpromenantoj tra la digolago proksime al la kastelo.

La digo povas esti vizitita dum tuta jaro. Naĝado en la akvo estas sekura. Bluverdaj bakterioj tre malofte aperas nur en la suda pinto de la digo.

## Kulturo 
En la fino de majo kaj komenco de junio okazas sur digolago grava internacia artfajraĵ konkurso Ignis Brunensis.

## Ŝipa trafiko 
La Transporta entrepreno de urbo Brno trafikas kvin ŝipojn sur la rezervujo de aprilo ĝis oktobro. La ŝipoj havas deponon en Bystrc kaj ofertas konekton de Bystrc al burgo Veveří kaj kelkaj eĉ al Veverská Bítýška. Biletoj povas esti aĉetitaj en la haveno ĉe la biletvendejo aŭ rekte sur ŝipoj. Ĉiuj ŝipoj havas nomojn - laŭ partneraj urboj de Brno: Dallas, Lepsiko, Stuttgart, Utrechto kaj Vieno.

Kategorio:Akvaj rezervujoj en Brno
Kategorio:Akvaro en Bobrava montetaro
Kategorio:Brno-Bystrc
Kategorio:Brno-Kníničky
Kategorio:Svratka (rivero)
Kategorio:Teknikaj memorindaĵoj en Sudmoravia regiono
Ilona Lászlóffy

**ILONA LÁSZLÓFFY** [la:slo:fi], n. Márton estas rumania hungara verkisto pri pedagogio. Ŝi naskiĝis en Cireșoaia la 22-an de decembro 1927. 
## Kariero
Ilona Lászlóffy diplomitiĝis pri psikologio-pedagogio en Universitato Bolyai de Kluĵo (1951), kaj ŝi doktoriĝis en 1971. Ŝi laboris samloke ĝis sia pensiuliĝo (1984). 
## Libroj
**Ábécéskönyv*, kunulaŭtorino (1957).
**Útmutató az írás-olvasás tanításához az I. osztályban* (1957).
## Tradukaĵo
*A. E. Adrianova:*Nevelőmunka az I. osztályban*(1958). 
## Fonto
*RMIL  

Kategorio:Rumanujaj hungaraj pedagogoj
8413 Kawakami

'*8413 *Kawakami'''* estas asteroido de la asteroida zono, malkovrita la  de la japanaj astronomoj Hiroŝi Kaneda kaj Sejĝi Ueda elde la observatorio de Kuŝiro en Hokajdo.

## Nomo 
Ĝi estis nomita en honoro de *Isamu Kawakami'', ano de Observatorio de Ŝirakaŭa en Japanio kaj de la Observatorio Ĉiro en Aŭstralio. Li estas pioniro en la farado de teleskopo por amatoroj kaj ludis gravan rolon por la disvolviĝo de la teleskopo de 0,84 m de Ĉiro kaj aliaj grandaj porteblaj teleskopoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1996
Tibor Lázár

**Tibor LÁZÁR** [la:za:r] estas rumania hungara inĝeniero pri mekaniko. Li naskiĝis en Daia (Ulieş) la 3-an de aprilo 1929. 
## Kariero
Tibor Lázár diplomitiĝis en Temeŝvaro (1952). Li laboris en Târgu Mureș.
## Libroj
**Repararea aparatelor electrocasnice*, kunualaŭtoro (kun Nicolae Petre kaj Ion Purdea, 1967); 
**Elemente încălzitoare electrice în tuburi metalice* (kun Nicolae Petre, 1982); 
**Villamosság a háztartásban* (kunulaŭtoroj Balázs Máthé Imre Józsa Imre, 1983). 
## Fonto
*RMIL  

Kategorio:Rumanujaj hungaraj inĝenieroj
Imre Henszlmann

**Imre Henszlmann** [henslman], laŭ hungarlingve kutima nomordo **Henszlmann Imre** estis hungara arthistoriisto, arkeologo, profesoro, membro ordinara de Hungara Scienca Akademio (1873), membro de Societo Kisfaludy (1843).

Imre Henszlmann http://mek.oszk.hu/00300/00355/html/index.html naskiĝis la  1813 en Hungara reĝlando, en Kassa (nuntempa Košice en Slovakio). Li mortis la  1888 en Budapeŝto.

## Biografio 
Imre Henszlmann frekventis universitatojn en Pest (urbo), Vieno kaj Padovo, poste li eklaboris en Vieno. En 1848 li apogis la hungaran revolucion, tial poste li estis arestita. Baldaŭe li iris al Londono kaj Parizo. Hejmenveninta li ekhavis postenon pri arkeologiaj esploroj. En 1862 kun Arnold Ipolyi kaj Ferenc Kubinyi en Konstantinopolo ili ektrovis la restaĵojn de Korvinoj (kodeksojn de Matiaso la 1-a. Ekde 1867 li laboris en oficejo pri historiaj monumentoj. Ekde 1872 li instruis en universitato en Pest-Budapeŝto. Li redaktis arkeologiajn periodaĵojn.

## Verkaro (elekto) 
* *Párhuzam az ó- és újkori művészeti nézetek és nevelések közt* (1841)
* *Kassa városának ó-német stylű templomairól* (1846)
* *Műrégészeti kalauz* (Arkeologia gvidlibro), (1866)
* *Die Grabungen des Erzbischofs von Kalocsa* (1873)
* *Magyarország csúcsíves emlékei* (1880)

## Fontoj 
* biografio kun foto (la teksto estas legebla maldekstre post klako al litero H kaj serĉante ĝin el la aboco-listo)

Kategorio:Hungaraj arthistoriistoj
Kategorio:Hungaraj arkeologoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Kukolhorloĝo

eta|Klasika kukolhorloĝo
**Kukolhorloĝo**, **ŝvarcvalda horloĝo** aŭ **kukuhorloĝo** estas speco de kutime mekanika horloĝo movata per pendopeziloj. Kukolhorloĝo havas kovrilon, kiu aspektas kiel eta domo, kun etaj pordoj kiuj malfermeblas. Ĝi nomiĝas tiel, ĉar je la komenco de ĉiu horo la etaj pordoj en la horloĝo malfermas kaj elvenas eta ligna aŭ plasta birdo (kukolo) el la pordo. La horloĝo tiam kalkulas la horon, sonante per birdeca pepo (ku-ku). Plej ofte la birdobildo tute ne similas al kukolo, sed male ĝi montras buntajn kolorojn kaj morfologion pri propran de paseroformaj; nur la voĉo similas plej kutime al tiu de la kukolo.

Ekzemple:

Je la 1-a horo posttagmeze sonas 1 "kukuo"

Je la 8-a horo matene sonas 8 "kukuoj"

Je la 8-a horo vespere sonas 8 "kukuoj"

Ĉu tage ĉu nokte la horloĝo sonas laŭ la horo de la horloĝo. Je la duonhoro, la birdo elvenas kaj pepas nur unu kukuon. Iuj horloĝoj silentigeblas se la pepado ĝenas dormantojn.

Multekostaj kukolhorloĝoj povas ankaŭ havi movantajn figurojn kaj ludantan muzikon tuj post la kukuo.

## Vidu ankaŭ 
* Kukolo

## Referencoj 
Kategorio:Horloĝoj
Grabner

**Grabner** estas familia nomo de jenaj personoj:

* Adolf Grabner (* 1927), aŭstra forstisto kaj muzea pedagogo
* Arnold Grabner (* 1939), aŭstra politikisto (SPÖ)
* Claus-Dieter Grabner (* 1957), germana media manaĝisto 
* Dieter Grabner (* 1972) aŭstra sportpafisto
* Georg Grabner (* 1952), germana politikisto (CSU)
* Hasso Grabner (1911–1976), germana aŭtoro
* Heinz Grabner (* 1942), aŭstra politikisto (SPÖ)
* Hermann Grabner (1886–1969), aŭstra komponisto kaj muzika pedagogo
* Johann Nepomuk Grabner (1825–1893), aŭstra politikisto
* Julius Grabner (1903–1984), aŭstra politikisto (ÖVP)
* Leopold Grabner (1802–1864), aŭstra forstosciencisto 
* Ludwig Grabner (1898–nach 1938), aŭstra politikisto
* Michael Grabner (* 1987), aŭstra glacihokeisto
* Paul Grabner (1896–1969), aŭstra politikisto
* Roland Grabner (* 1975), aŭstra psikologo kaj neŭrosciencisto
* Siegfried Grabner (* 1975), aŭstra neĝtabulisto
* Sigrid Grabner (* 1942), germana aŭtorino
* Theophilus Grabener (ankaŭ: Grabner; 1685–1750), germana pedagogo
* Theresa Grabner (* 1984), aŭstra kantistino

## Vidu ankaŭ
* Graber
JoJo's Bizarre Adventure

**Bizara Aventuro de ĜoĜo ** (ジョジョの奇妙な冒険 [ĝoĝo no kimjō na bōken] hepburne: *JoJo no kimyō na bōken*) estas mangao de Araki Hirohiko.
Populara nomo estas **ĜoĜo**.

## Resumo 
Ĉi tiu mangao estis eldonita en Shōnen Jump, de Ŝūejŝa ekde 1986 ĝis 2004. post 2005, tio estas eldonata en Ultra Jump.

Mangalibroj de tiu serio estas eldonata pli multa ol 100. Aperigo estas pli multa ol 60 milionoj.

Ĉiuj temo de verko estas "Himno de Homaro". Ĉi tiu rakontoj havas ligilo kune amikoj, kaj bataloj al fortaj malamikoj, ktp. Tio estas kaptata fundamenton de ŝōnen mangao, sed tiu estas kreata mondkonceptojn de karakteraj reprezentoj kaj malkvietigeco kiel horora suspenco.

## Rakonto 
### Parto 1 Phantom Blood (Fantoma Sango) 
En Britio en la 19-a jarcento, knabo de noblo, Ĝonaton Ĝostar (ジョナサン・ジョースター) renkontis knabo de geto, Dio Brando (ディオ・ブランドー).
Dio imagis kontroli proprieton de Ĝostar familio. Kaj tiam, Dio fariĝis vampiro per ŝtona masko (石仮面).

### Parto 2 Battle Tendency (Batalemo) 
En 1938, Usono. La nepo de Ĝonaton, Ĝozef Ĝostar batalis la Pilierajn Homojn.
La Pilieraj Homoj malfortas je sunlumon. Do ili tuj akiri ruĝa ŝtono de Ejĵa.

### Parto 3 Stardust Crusaders (Krucistoj de Stelpolvo) 
En 1989, Japanio. La nepo de Ĝozef, Ĝotaro Kuĝo devas savi lian patrinon per vojaĝi al Egiptio kaj ĉesigi la renaskiĝan Dio Brando, "DIO".

### Parto 4 Diamond Is Unbreakable (Diamanto Estas Nerompema) 
En 1999, la fikcia japana dormurbo, Morio. La nelegitima filo de Ĝozef, Ĝosuke Higaŝikata, kaj liaj amikoj provas trovi murdiston, Kira Joŝikage, en ilia urbo.

### Parto 5 Vento Aureo (Ora Vento) 
En 2001, Italio. La filo de DIO, Ĝorno Ĝovana, aliĝas al mafia bando por fariĝi "gangstelon". Li kaj la aliaj membroj de la bando vojaĝas tra Italio por malkovri la identecon de la estro de la bando per la helpo de lia filino.

### Parto 6 Stone Ocean (Ŝtona Oceano) 
En 2011, Usono, Florido. La filino de Ĝotaro, Ĝolin Kuĝo estas erare akuzita por murdo ke ŝi ne faris. En la malliberejo, ŝi batalas la pastron, Enriko Puĉi, kiu estis sekvanto de DIO.

### Parto 7 Steel Ball Run (Kuro de Ŝtala Pilko) 
Tiu parto okazas en malsama templino ol la unuaj ses partoj. En 1890, Usono, Ĝoni Ĝostar, eksĵokeo ke iĝis paraliza, konkuras en vetkuro tra Usono.

### Parto 8 JoJolion (ĜoĜo Evangelio) 
En la sama templino de Steel Ball Run. En 2012, Japanio. La urbo de Morio damaĝiĝis en la Tertremo de Sendajo en 2011. La Higaŝikata familio adoptas misteran amnezian knabon, ke ili nomas Ĝosuke.

Kategorio:Mangao
Kategorio:Japana kulturo
Kategorio:Bildstrioj
Supra Bretonio

**Supra Bretonio** (, galolingve *Haùtt-Bertaèyn*, ) estas la orienta parto de Bretonio, pro tio ankaŭ nomita **Orienta Bretonio**.

Tradicie, ĝi respondas al la parto, kiu forgesis la bretonan lingvon por paroli romanan aŭ galoan lingvon. En orienta fino, ekster la grandaj urboj, la bretona lingvo estis tre malmulte parolata. Okcidenta Bretonio estas la bretonlingva parto de Bretonio (vidi *Frontière linguistique bretonne*). La regiona lingvo estas la galoa lingvo, oila lingvo aparta al Supra Bretonio.

## Prezento 
Supra Bretonio signifike progresis okcidenten tra la jarcentoj.

Por ekzemplo Vern-sur-Seiche, Vignoc, Vigneux-de-Bretagne aŭ Vezin-le-Coquet parolis romane en la 10-a jc kiam Guignen, Guer, Guémené-Penfao aŭ Guipel parolis bretone.

En 1554, la limo iris de Saint-Brieuc al Le Croisic, listigitaj en Okcidenta Bretonio. Nun la limo iras de Paimpol al Vannes, eĉ se tiu limo iom post iom malaperas pro la forlaso de la bretona lingvo fare de multaj bretonoj loĝantaj okcidente de Bretonio kaj la lernado de la lingvo fare de bretonoj oriente de Bretonio.

Ĝi konsistas nun el :
* la departemento Ille-et-Vilaine
* la departemento Loire-Atlantique
* la orienta parto de departemento Morbihan
* la orienta parto de departemento Côtes-d'Armor.

La okcidentaj limoj estas proksimume la lingvaj limoj Saint-Brieuc-Vannes kaj la orientaj limoj perdiĝas kiam aperas aliaj lingvaĵoj: majena en departemento Mayenne, anĵua kaj potevia-santonĝa en Potevio ĉe la rando de Majno, de Anĵuo kaj de la komunumoj de la lando de Retz sude de riverego Luaro (Limlandoj de Bretonio).

## Notoj kaj referencoj 
## Vidu ankaŭ 
### Vidu ankaŭ 
* Okcidenta Bretonio

*
8418 Mogamigawa

'*8418 *Mogamigawa''''' estas asteroido de la asteroida zono, malkovrita la  de la japana astronomo Tomimaru Okuni elde la observatorio de Nan'jo en gubernio Jamagata (Japanio).

## Nomo 
Ĝi ŝuldas sian nomon al rivero Mogami (japane 最上川 , *Mogami-gawa*), plej longa rivero de la gubernio Jamagata.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tomimaru Okuni
Kategorio:Astronomiaj objektoj malkovritaj en 1996
Beaudoin

**Beaudoin** estas familia nomo de jenaj personoj:

* Eric Beaudoin (* 1980), kanada glacihokeisto
* Gérald Beaudoin (1929–2008), kanada juristo kaj politikisto (Conservative party)
* Laurent Beaudoin (* 1938), kanada manaĝero
* Louise Beaudoin (* 1945), kanada politikistino
* Michelle Beaudoin (* 1975), kanada aktorino
Popowo Kościelne

**Popowo Kościelne** en Grandpolio  estas vilaĝo en Pollando situanta en Vojevodio Grandpolia, en distrikto Wągrowiecki, en komunumo Mieścisko. La unua historia mencio pri la vilaĝo devenas el la jaro 1837.

En la jaroj 1975 – 1998 la vilaĝo administracie apartenis al la Vojevodio de Poznano.
 
## Historiaj monumentoj 
* Ligna preĝejo de Anunciacio el la jaro 1629, konstruita en la loko de la antaŭa preĝejo de la antaŭ jaro 1423. Rekonstruita post la gravaj detruoj en la jaro 1730 fare de la parokestro Stanisław Łepkowski . Denova rekonstruo en la jaro 1863 kaj la tegmento kovrita per blugrizaj ardezoj. Tre interesaj estas la interna ekipaĵo el la 17-a/18-a jarcentoj kaj ĉirkaŭ la preĝejo kelkaj kapeletoj (el la jaro 1926) kun valoraj statuoj. En la preĝejo oni povas admiri la ĉerkajn portretojn ĉe la flankaj vandoj, i.a. de la fondinto, Stanislao Zagórski  el Zagorzyce . Interesa estas la enigmo pri la blazono de la familio – en la ĉerka kartuŝo de Stanislao estas blazono **Grzymała** . Tamen en la supra parto de baroka antaŭ-pendaĵo de la flanka altaro estas la blazono **Ostoja**, la blazono de la familio Zagórski. Unu el la portretoj pendantaj ĉe la dekstra vando devenas el la 18-a jarcento kaj prezentas la pastron, probable Stanislaon Łepkowski . La preĝejo nun urĝe bezonas financprovizon por la laboroj renovigaj.

* Dutrunka tilio kreskanta inter la preĝejo kaj la parokejo havas la perimetron de 460 cm.

## Esperanto 
En la vilaĝo dum la jaroj 1965 – 1972 laboris kiel direktorino de la loka Publika Antaŭlernejo la konata esperantistino Irena Grochowska .

Kategorio:Grandpollando
Kategorio:Vilaĝoj de Pollando
Zoltán Krizsán

**Zoltán KRIZSÁN** [kriĵa:n] estis rumania hungara artkrikisto, filmestetikisto. Li naskiĝis en Kluĵo la 4-an de majo 1940 kaj mortis samloke la 19-an de februaro 1993. 
## Kariero
Zoltán Krizsán diplomitiĝis pri la hungara lingvo kaj literaturo en UBB de Kluĵo (1963). Li estis kiel kunlaboranto de Domo de Popolkreaĵoj de Târgu Mureș redaktoro de eldonaĵoj da teatraĵoj, programkajeroj, manlibroj (1963-65), poste de 1968 li estis rubrikestro pri filmo, radio kaj televido, amaskulturo. Li publikigis en *Utunk*, *Igaz Szó*, *Korunk*, *Vörös Zászló*, *Ifjúmunkás*, *Munkásélet*, *Hargita*, *Művelődés*, *Vörös Lobogó*. De 1990 li estis kritikisto kaj publicisto de *Szabadság* de Kluĵo. 

## Fonto
*RMIL  

Kategorio:Rumanujaj hungaraj ĵurnalistoj
Esperanto 60-Jara. Skizo pri la Evoluo de la Lingvo Literatura

***Esperanto 60-Jara. Skizo pri la Evoluo de la Lingvo Literatura*** , estas  libro verkita de Gijsbertus Johannes Degenkamp kaj eldonita en 1947 de la Federacio de Laboristaj Esperantistoj en Amsterdamo.

## Recenzoj
## Vidu ankaŭ
*Verkoj pri Esperanto-historio

## Referencoj
## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing* 
* Katalogo de Kataluna Esperanto-Asocio
* Katalogo de Nacia Biblioteko de Esperanto

Kategorio:Historio de Esperanto
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
Kategorio:Katalogo de Nacia Biblioteko de Esperanto
Anserpaŝo

La **anserpaŝo** estas la t.n. paradopaŝo, ceremonia maniero de marŝado.

Ĉe la anserpaŝo la ekstensita gambo estas antaŭen kaj supren levita, preskaŭ horizontale, kaj oni faras paŝon ĉe kiu la piedo estas forte metita sur la tero. La gamboj restas ekstensitaj kaj la genuoj do ne fleksiĝas.

En la rusia armeo kaj la greka gvardio la anserpaŝo estas uzata dum la ŝanĝo de la gardistaro. En Prusio kaj Germanio la *Stechschritt* estis uzata ekde la 19-a jarcento ĝis 1945. Post la dua mondmilito la Nacia Popolarmeo uzis la *Exerzierschritt* ankoraŭ ĝis 1990. La okcident-germana Bundeswehr ne uzis la anserpaŝon.

## Fotogalerio 

Dosiero:Bundesarchiv Bild 183-1985-1216-524, Paris, Wachablösung.jpg|Germana armeo en anserpaŝo en Parizo
Dosiero:Fidel Castro6.jpeg|Kubaj armeanoj en anserpaŝo
Dosiero:Nva-ehrenwache.jpg|Orient-germana NVA en anserpaŝo (Exerzierschritt)
Dosiero:Changing Guard Alexander Garden Moscow.hires.jpg|Ŝanĝo de la gardistaro en Moskvo
Dosiero:RussianHonorGuard - Unknown Soldier.jpg|Rusa honorgvardio por la nekonata soldato

## Eksteraj ligiloj 
* Video de anserpaŝantaj gardistoj je la Maŭzoleo de Lenin (YouTube, 240p, 1:06 min)

Kategorio:Armeo
Kategorio:Marŝado
8419 Terumikazumi

'*8419 *Terumikazumi'''* estas asteroido de la asteroida zono, malkovrita la  de la japanaj astronomoj Hiroŝi Kaneda kaj Sejĝi Ueda elde la observatorio de Kuŝiro en Hokajdo.

## Nomo 
Ĝi estis nomita en honoro de la fratoj *Terumi* kaj *Kazumi Akiyama'', anoj de la Observatorio de Ŝirakaŭa en Japanio kaj de la Observatorio Ĉiro en Aŭstralio. Ili estas entuziasmaj kalkulistoj de orbitoj de kometoj kaj asteroidoj kaj ankaŭ estas aktivaj en popularigo de astronomio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1996